เรื่องร้องเรียน (ไม่ระบุ) วันที่ 2022-07-02 19:11:14 — แขวงท่าแร้ง เขตบางเขน กรุงเทพมหานคร
เรื่องที่ต้องการแจ้งและให้เกิดการพัฒนาเพื่อให้ตัวเองรู้สึกว่ามีความปลอดภัยในชีวิตมากขึ้นนะคะ

อันนี้เป็นภาพเหตุการณ์ที่เกิดขึ้นที่หน้าบ้านเมื่อวันที่ 18 ธค 2564 เวลาประมาณ 6 โมงเช้าค่ะ เกิดเหตุไฟไหม้ที่หน้าบ้านโดยไม่ทราบสาเหตุ แต่ไฟรุกลามเร็วมาก เนื่องจากมันเผาไหม้สายเคเบิลที่พันรุงรังเต็มไปหมด จากเหตุการณ์นี้

1️⃣ รถดับเพลิงมาช้ามากก ทั้งๆที่รถขาเข้ามาในซอยมันไม่ได้ติดเลยค่ะ เรารอจนแทบไม่มีความหวังว่ามันจะมาถึงได้ทัน

2️⃣ เบื้องต้นมีตำรวจที่มาดูสถานการณ์(ซึ่งรู้เหตุการณ์ก่อนตัวเราที่นอนอยู่ในบ้านด้วยซ้ำ) แต่ไม่ได้ช่วยอะไรได้เลยค่ะ ไม่มีไหวพริบในการแก้ปัญหาเลย จากเหตุการณ์นี้มันทำให้เรารู้สึกว่าเค้าเป็นที่พึ่งไม่ได้เลย แทนที่มีตำรวจแล้วจะสบายใจขึ้น สรุปเหตุการณ์นี้มันกู้สถานการณ์ได้ทันเนื่องจากคุณแม่คิดได้ว่าให้ไปยืมถังดับเพลิงในเซเว่นมา และได้ถามชาวบ้านที่มายืนดูเหตุการณ์ตรงนั้นว่าที่บ้านใครมีถังดับเพลิงรึป่าวให้มาช่วยกันดับ เพราะถ้ารอไปอีกไม่เกิน 10 นาทีเชื่อว่าไฟต้องเริ่มรุกเข้าบ้านแน่ แล้วยังมีสัตว์เลี้ยงที่เราเอาออกมาไม่ทันอีก

พี่วินมอไซค์ดูเป็นฮีโร่สำหรับเหตุการณ์นี้ที่สุด เพราะตั้งแต่ตอนที่ต้องขับรถออกจากเพลิงไฟหน้าบ้าน พี่วินก็มาช่วยกดสายเคเบิลที่ขวางทาง และเป็นคนที่เข้าไปฉีดถังดับเพลิงคนแรก และตามด้วยคุณตำรวจที่ไปช่วยต่อ จนเราดับไฟได้เสร็จรถดับเพลิงก็ยังมาไม่ถึง

3️⃣ หลังจากที่สถานการณ์ปกติ ก็มีเครือข่ายโทรศัพท์ต่างๆมาซ่อมและต่อสายใหม่ ซึ่ง… ไม่มีใครเก็บสายที่ถูกไฟไหม้แล้วตกลงมาเลย! ถามไปก็บอกว่าไม่ใช่ของตัวเอง ไม่มีเจ้าภาพรับผิดชอบ โยนกันไปมา จนต้องขอให้ช่วยเก็บหน่อย เพราะที่บ้านก็มีแต่ผู้หญิงอยู่กันแม่ลูก แค่ไฟไหม้ก็ตกใจมากพอแล้ว ยังหาคนดูแลรับผิดชอบเรื่องสายไม่ได้อีก
——————————————
สรุปที่ต้องการให้แก้ไข
✅ ช่วยหาคนรับผิดชอบมาเคลียสายเคเบิลให้หน่อยนะคะ ว่าอันไหนไม่ได้ใช้ เพราะตอนนี้มันก็หนาเตอะ ยังดูไม่เรียบร้อยเลย เราจะได้ไม่ต้องอยู่แบบหวาดระแวงว่าจะเกิดเหตุการณ์เดิมอีก รอบที่แล้วยังดีที่แก้ไขสถานการณ์ได้ทัน

✅ เพิ่มอบรมการแก้ไขปัญหาเหตุฉุกเฉิน ไหวพริบ ความรู้ให้เจ้าหน้าที่พนักงานให้อยู่ข้างประชาชนแล้วรู้สึกอุ่นใจขึ้นนะคะ และเรื่องรถดับเพลิงค่ะ ไม่รู้ว่าจะสามารถมาเร็วได้มากกว่านี้รึป่าว 🙏🏻
——————————————
**หลังเกิดเหตุรู้สึกกังวลมาก ตกใจกับสิ่งที่เกิดขึ้น ไม่รู้เหตุการณ์แบบนี้มันคือการดูแลของใคร ฝ่ายไหน บอกใครได้บ้างที่จะมาช่วยแก้ปัญหา ขอบคุณที่มีช่องทางให้ได้รู้สึกมีที่พึ่งพิงค่ะ หวังว่าจะได้รับการแก้ปัญหาและพัฒนาให้กรุงเทพน่าอยู่ขึ้นนะคะ**